
INVERSIONISTANAN TA PRESENTA PLAN Dl 
DESAROYO PA CU E HOTEL NA SAN NICOLAS 


E siman akl e inversionistanan di e hotel pa San Nicolas a 
duna un presentacion na Conseho di Minister E presentacion 
aki tawata uno hopi interesanle na unda nan a divulga e plan, 
pintura y e potretnan cu nan tawata tin pa e hotel di San 
Nicolas. E plan pa cu e proyecto aki a resulta di ta uno hopi 
bunita pa nos comunidad pero muy en especlal pa e area di 
San Nicolas. ' 


Prome Minister Evelyn Wever-Croes a expresa cu na comlenso 
e tambe tawatin su preocupacion pa cu e construccion di e 
hotel aki mescos cu comunidad di Aruba pa motibo cu e hotel 
aki lo trece un aumento grandi den e total di cambernan cu lo 
bin acerca, sinembargo despues di a mira e presentacion y a 
scucha tur e plannan, su preocupacionnan tambe a kita. 

Segun Premier Wever-Croes y Minister di Labor, Glenbert 
Croes e construccion di e hotel aki lo trece un desaroyo 
inmenso pa e area di San Nicolas, ofreciendo empleo na e 
comunidad di Aruba. Tambe nan a informa cu si tin aigun 
necesidad di cierto servicionan special pa cu hotel aki, lo por 
ofrece diferente training na nos propio hendenan pa asina nan 
por ehecuta e trabounan necesario. 

Otro topico cu tambe tin e comunidad di Aruba preocupa y 
en especial nos hobennan studia ta cu nan ta pensa cu 
trabouwnan na hotel no ta ser paga debidamente. Segun 
Premier Wever-Croes, e realidad ta cu den servicio di un hotel 
e oportunidadnan pa crece ta mas grandi y e saiarionan ta 
interesante pero mas ainda e experiencia cu nos hobennan 
por gana trahando den un hotel ta uno hopi grandi. 

Pa conciui Premier Evelyn Wever-Croes ta bisa: “E desaroyo 
cu e construccion di e hotel aki ta trece pa San Nicolas, e 
desaroyo cu e ta trece riba mercado di labor pero en especial e 
speransa cu e ta trece den nos economia ta motibo suficiente 
pa e comunidad di Aruba ta contento y satisfecho cu e gran 
proyecto aki pa San Nicolas. 

Poniendo Aruba un biaha mas riba e tarima internacional: 

PREMIER WEVER-CROES TA ORADORA NA E 2019 


GLOBAL SUMMIT OF WOMEN NA SUISA 

Vision economico y vision di innovacion di Aruba io wordo comparti 


E siman aki, 4, 5 y 6 di juli, na Basel na Suisa ta tuma Inga un 
conferencia di hende muhenan den posicionnan den liderasgo. 
E Global Summit of Women pa e ultimo 29 afianan ta treciendo 
muhenan di influencia kendenan ta lidera den negoshi y 
gobernacion, hunto na Suisa pa e conferencia anual sumamente 
importante y interesanle. Premier Evelyn Wever-Croes, teniendo 
e caracteristicanan aki, tambe a haya un invitacion pa ta un 
orador na apertura di e conferencia aki. 


Aruba tin hopi hende muhe exitoso den e posicion di liderasgo. 
Un articulo cu a hata hopi atencion den New York Times aha pasa 
bou di e titulo, 'Aruba, where women lead', na unda cu Premier 
Wever-Croes, Minister Xiomara Ruiz-Maduro y varios muhenan 
exitoso di nos pais den posicionnan di liderasgo a wordo exponi 
internacionalmente pa nan exito den lidera. Cu esaki tambe, 
internacionalmente tin hopi wowo riba Aruba y e desaroyonan cu 
nos tin. 


Algo cu a hala atencion di e organisadornan di e Global Summit of 
Women ta cu Aruba tin un vision economico hopi ambicioso pero 
specialmente un vision riba innovacion hopi ambicioso y e rol di 
hende muhe den e parti di innovacion na Aruba. Un biaha mas, 
e participacion di Premier Wever-Croes na e summit aki ta pone 
Aruba riba tarima internaclonaL Aruba mas y mas su nomber ta 
wordo nombra internacionalmente. Y esaki a conduci tambe cu 
e organisadornan a invita Premier di Aruba pa den e conferencia 
comparti loke cu Gobierno ta haci na Aruba cu ta asina special. 


‘'Pa mi ta un honor pa expone e desaroyonan y postbilidadnan 
economico di nos pais den e conferencia aki. Ta hopi importante 
pa sehala cu den e conferencia aki lo participa aigun hefenan 
di estado pero mas tanto lo participa hopi entrepreneurs, 
comerciantenan di negoshinan cu ta hopi exitoso. Riba e tereno 
di innovacion y specialmente e plannan di Gobierno di Aruba pa 
eGovemment, sigur lo atrae hopi atencion pa tur esnan cu lo ta 
presente”. Premier Evelyn Wever-Croes a duna di conoce. 


Meet Some of the Leaders Participating in the 2019 Global Summi of Women 


H.E. Evelyn Wever-Croes H.E. Saara Kuugongetwa-Amadhila 

Prime Minister Prime Minister 

ARUBA NAMIBIA 


H.E. Atifete Jahjaga 

H,E, Radmila Shekeiinska 

H,E. Dang Thi Ngoc Thinh 

Former President 

Depuly Prime Minister and 

Vice President 

KOSOVO 

Minister for Defense 

VIETNAM 


NORTH MACEDONIA 

LUNA Dl JULI DOW TA CUMINSA EHECUTA 
TRABOUNAN Dl CAMINDANAN Dl ASFALT 

PLANIFICA PA 2019-2020 


Recientemente Minister encarga cu Infrastructura Otmar 
Oduber a reuni cu team di DOW pa trata e pianificacion di 
camindanan cu lo bay drecha/asfalta durante 2019 y 2020. E 
maneho di Gobierno ta enfoca riba mehoradon di caiidad dl 
bida di ciudadanonan y como parti dl esaki a scoge pa hiba un 
maneho di infrastructura cu ta enfoca den barionan. Di e forma 
aki ta sigura cu ta actualisa y cumpli pa mehora e camindanan 
di santo cu tin rond Aruba, cual ta un preocupacion pa entre 
otro salud di e ser humano 

E proximo camindanan cu ta prioridad a wordo poni riba mesa 
den e reunion cu e team di DOW, pa cual Minister Oduber a 
splica cu ta hopi trabou tin pa tuma luga. DOW a bay ta haci un 
gran esfuerso pa logra cumpli cu mas caminda cu ta posibel 
y por a mira cu hopi caminda a wordo traha dl nobo di asfalt. 

DOW tin crlteria cu ta had uzo di dje na momento cu ta scoge 
pa asfalta y drecha camindanan manera: e uzo dl e caminda, 
cuanto hende ta blba den e area, cuanto biaha DOW mes ta 
haci mantencion na e caminda aki y camindanan di mas bieu. 
E maneho paloke ta efondodidrecha caminda ta: Cue budget 
cu ta haci uzo di dje pa 70% ta dedica na mehora caiidad di 
bida di e ser humano por medio di pone asfalt na camindanan 
di tera. E resto di e presupuesto cual ta 30%, ta bay na drecha 
camindanan cu ya caba ta di asfalt pero cu ta bieu y den mal 
estado, E trabounan aki a base dl e pianificacion nobo ta Inicia 
aworaki na juli. 

Durante e ultimo aha por a blra gran cantidad di barlo cu a rlcibi 
asfalt, pa cual ta Imporfante pa para keto y realisa cu asfalt no 
ta un luho! si nos bay mira e daho cu e stof ta haci na salud 
di hende y forma di blba (cera) den cas, pero tambe e daho 
material na auto ora e caminda ta malo entre otro. E impacto 
na momento cu asfalta un bario ta enorme pa famianan y ta 
eleva e caiidad di bida dl henter e area. Muchanan tambe eorey 
por hunga mas mihor pafo, core bais etc.. Minister Oduber a 
splica. 

Banda di e camindanan di asfalt, tambe DOW ta rlcibi hopi 
peticion pa verkeerspleau den barionan. Actualmente tin 
entre 300 cu 400 peticion tur rond Aruba, slnembargo a tuma 
e decision y ta traha den cuadro di esaki tambe cu lista di 
prioridad y un prioridad sigur ta brinda proteccion na nos 



muchanan. Pues aworaki ta percura pa tur caminda cu tin scol 
y cu a had peticion, cu eynan tin un verkeersplateu pa reduci 
velocidad di automobilistanan. Adicionalmente mas borchi ta 
bay wordo implementa pa limita velocidad di auto den cercania 
di scolnan. lin cierto sitio cu ya caba DOW a implementa e 
borchinan aki, pero e intencion segun Minister Oduber ta, pa 
pone e borchinan aki cu ta indica pa baha velocidad den e 
area durante cierto orario, na mas caminda. Di e forma aki 
comunidad ta hay un bistå e forma con ta hiba e maneho pa 
locual ta mehoradon di camindanan rond Aruba enfocando 
prome riba e ser humano. 

MINISTER XIOMARA RUIZ MADURO PRESENTE 
CELEBRACION DIA Dl BANDERA Dl CORSOU 


Minister Rulz-Maduro cu hopi placer a representa Goblerno 
di Aruba na e celebraclon di Dia di Bandera di Corsou. Riba 
programa tabata tin e ceremonia di Bahada di Bandera den 
cuadro di e 35 ada di celebracion di Dia di Bandera di Corsou. 

Un bunita ceremonia cu a cuminsa cu bahada di bandera na 
Plaza Brion sigui pa un marcha pa hiba e bandera warda na 
Forti. E slguiente dia cual tabata diamars dia 2 di juli a hisa 
e bandera di Corsou pa e Ceremonia oficial Dia di Bandera 
na Brionplein cual a wordo acompana pa un bunita programa 
cu discurso, reconocemento na ciudadanonan cu a destaca, 
manifestacion cultural y musica. 


Tabata un honor pa Minister Ruiz-Maduro di por a representa 
nos pais na e celebracion Dia di Bandera di Corsou. Hopi 
pabien un bunita evento. 

MINISTER GLENBERT CROES A HACI ENTREGA 
Dl CERTIFICADO NA 13 HOBEN CU A CULMINA E 
PROME FASE Dl FORMACION SOCIAL CU EXITO 


Awe 13 di e hobennan di Aruba cu a dicidi 14 sinnan pasa, di tuma 
rienda di nan bida den nan propio man y ta cambia e rumbo di 
nan bida den un direcdon cu lo brinda nan un porvenir digno. 

Tabata momentonan sumamente emocionante ora di mira e 
resumen di e ultimo 14 simannan comprimi den un video di 19 
minuut. "Nos tabata testigo di nan lucha, nan sacrificio pero cu 
danki na nan determinacion, a logra surpasa hasta nan propio 
expectativa", Minister Glenbert Croes a expresa. "Ora cu nan 
mes a kere cu kisas nan no por logra, ata awe nan a culmina cu 
exito e parti di formaden fisico y di espirito di Formadon Sodal". 

Awo ta euminsa e etapa di estudio y pasantia pa na final di e 
proximo 8 lunanan, logra drenta Aruba su mercado laboral. Como 
e Minister di Labor el a duna su compromiso pa apoya e hobennan 
aki den e proceso ey tambe, pa nan logra haya un trabou. 



Formadon Social a euminsa cu 20 hoben y a culmina cu 13. E 
7 hobennan cu no a logra e biaha aki, manera e mandatario a 
anuncia, ta haya un di dos oportunidad cu e proximo SVT cu lo 
Inicia na comienso di 2020. "Mescos cu nos ta keda tene man di 
esunnan cu a termina e prome fase, mescos cu nos ta keda tene 
nan man te na final, nos no ta laga man di e 7 hobennan cu e 
biaha aki no a logra, los, pa na 2020 nan por culmina e trayeeto 
di Formadon Social cu exito". 

Un felidtacion na 

1. Derick Britten 

2. Jared Britten 

3. Naygel Caro 

4. Jason Hazel 

5. Jeanpierre Janga 

6. Joss Kock 

7. Bruniel Kruythoff 

8. Eugene Lade 

9. Roderick Orman 

10. Brandon Paesch 
11 Shaquil Ras 

12. Jason Spanner 

13. Jiovan van der Linde 

"Mi kier pa boso sa cu nos ta orguyoso di boso y cu boso por 
conta cu nos sosten y apoyo semper. Hopi exito den boso proximo 
etapa", Minister Glenbert Croes a culmina su felidtacion. 

Session 1 l July 18,2019 


Session 2 i July 19,2019 
Time: 8:30am-12:30pm 

Q Location: Gamma IT Solutions 
(Beatrixstraat 41) 


For children of ages 10,11,12 









































TANTO SR. LOBRECHT COMO SRA. GIEL A CUMPLI 

30 ANA DEN SERVICIO Dl GOBIERNO 


Prome di Juli lASA tabata di fiesta cu celebradon di dos 
fundonario di cual cada uno a cumpli 30 afta di servido. Ta trata 
di Sr. Frederick Lobrecht como tambe Sra* Sharon Giel. Tabata 1 
di juli 1989CU Sr. Lobrecht como Sra. Giel a drenla den servido 
gobierno e tempo ey di Vreemdelingenpolitie Luchthaven. Den 
transcurso di aha cu nan perseveranda y lealtad na nan trabou, 
nan a crece den nan funcion y awe Sra. Giel ta Team Chef na 
Barcadera y Sr Lobrecht ta Sectie Chef na Aeropuerto. 

Dialuna tabatin un encuentro masha ameno momento cu e dos 
hubilarionan tabata cerca Minister di Hustida mr Andin Bikker 
kende a desea nan hopi pabien y mas exito den trabou na 
Instituto Alarma y Siguridad Aruba lASA. Presente na e ocasion 
cerca Minister Bikker, tabata Sr. Icho Matos, demas coleganan 
y miembro di famia di e dos hubilarionan. Masha Pabien na 
tanto Sr. Frederick Lobrecht como tambe Sra. Sharon Giel cu 
nan 30 aha di servido den gobierno di Aruba. 

MINISTER PLENIPOTENCIARIO BESARILA 
PRESENCIA DEBATE RIBA “GESCHILLENREGELING” 

DEN TWEEDE KAMER 


Minister Plenipotenciario Guillfred Besaril a presencia e debate 
den Tweede Kamer riba e concepto di ley Areglo di Disputa pa 
Reino Hulandes (Gechillenregeling) di secretario di Estado pa 
Asuntonan di Reino Raymond Knops. Tambe tabata presente 
Minister Plenipotenciario di St. Maarten Jorien Wuite. 

Pa minister Besaril - como representante di Aruba na Hulanda - 
tabata sumamente importante pa a presencia e debate y asina su 
persona por informa Prome Minister riba loke a wordo papia den 
e debate: b punto di bistå di e partidonan den Tweede Kamer y e 
contesta di Secretrario di Estado Knops riba e preguntanan di e 
parlamenta rionan. 

E debate den e sala grandi di Tweede Kamer a conta tambe cu 
presencia di miembronan di Staten di Aruba y Curagao cu ta na 
Hulanda pa e reunionnan di iPKO, di cual aigun a hiba palabra 
pa sub-raya e punto di bistå di e paisnan Aruba y Curagao liba e 
concepto di ley aki. 

E debate a dura te laat diamars anochi y diahuebs 4 di juli lo sigi 
cu e segundo tanda y votaclon di e concepto di ley. 



DISTRICT 297: THINK-TANK SESSION 


Durante e ultimo evento di Distiict297 
na Tilburg, nos a discuti y delibera 
principalmente e importancia di dos punto 
pa cu Gobiemo y Good Govemance: 

1. Bon beleid (polioies) y 
beteidsmedewerkers (policy makers) 

2. Falta di juristen den e sector publico 
(gobierno). 

Tambe, e participantenan a enfatisa con 
esencial colaboracion ta entre e sector 
publico y sector priva. A bay den detaye 
con introduccion di un competition law lo 
proteha empresanan chikito (start-ups) na 
Aruba y asina bringae monopolio existente. 
Durante e evento a toca riba e punto di 
Aruba su wetboek cu urgentemente mester 
un update pa asina sigura cu tin e controle 
necesario riba e sector priva y publico na 
Aruba cu na su turno lo contribui na un 
calidad di bida halto pa tur ciudadano. 

Por ultimo, e grupo presente a mustra 
gran preocupacion pa e crisis social cu 
tin actualmente na Aruba y e importancia 
di hasi sondeo (onderzoek) entre cierto 
gruponan riba e isla pa bin cu solucionnan 
concreto y efectivo. Sigur, e evento tabata 
uno fructifero y cu puntonan constructivo. 
Na tur participante: masha danki pa boso 
contribucion. 

Keda pendiente pa mas informacion 
tocante e siguiente evento! 

IN ISTER Arman DO Lampe 


Minister di Ensenansa, Ciencia y Desaroyo Sostenibel 




SAM ENSENANSA Dl CALIDAD CU TA PONE E 


MUCHA CENTRAL 



ScoL Arubano MuLtiUnguaL 


Ya pa hopi decada tin discusionnan 
ta tuma luga tocante calidad di nos 
ensenansa na Amba. Den tur e 
discusionnan aki un di & condicionnan 
principai cu a identifica pa por iogra 
hisa e nivei y e resultado di ensenansa 
la un maneho nobo di idioma. Mayoria 
di e discusionnan aki a enfoca riba e 
escogencia di idioma di instrucclon y a 
trata na contesta cua idioma io mester 
uza den scol: si ta Paplamento of si ta 
Hulandes. E dilema aki ta sali for dl e 
punto di bistå cu den scoi lo mester uza 
un idioma so y cu consecuentemente 
nos io mester scoge cua idioma pa uza 
den scoi. 

Na aha 2012 a cuminsa cu e Proyecto 
Scoi Muitiiinguai. Manera e paiabra 
“muitilinguai" mes ta bisa: "rnuiti" ta “mas 
cu un” y “iengua” ta "idioma”. Pues un 
scoi muitiiinguai ta un scol cu ta uza y 
cu ta ofrece mas cu un idioma den scoi 
y den klas. E bunita di e scoi muitiiinguai 
ta cu desde un principio a scoge pa un 
punto di bistå den cua na scoi no ta uza 
un idioma so, pero ta haci uzo di mas 
cu un idioma. For di e punto di bistå aki 
no ta discuti mas tocante si ta scoge 
Papiamento of Huiandes of ingies, pero 
a scoge pa diseha un scol den cua tin un 
luga, un funcion y un rol pa tur e cuater 


idiomanan cu mas nos ta topa den nos 
comunidad aki na Aruba. 

Den e scol muitiiinguai e mucha ta siha 
Papiamento, Huiandes, ingies y Spaho, 
desde kleuter caba. Ademas di siha e 
idiomanan, e muchanan ta uza e cuater 
idiomanan aki pa nan sihamento tambe 
di e otro materianan. Pasobra mucha ta 
bin scol pa siha. Nan no ta bin pa nan siha 
idioma so of pa siha UN idioma so. Nan 
ta bin pa nan siha tocante mundo. Nan ta 
bin pa nan siha descubri nan mes y nan 
potenciainan. Nan ta bin pa nan siha mas 
tocante e herencia cu anos como aduito 
y nos grandinan tin pa comparti cu nan, 
tocante nos naturaiesa, nos artesania, 
nos custumbernan, nos cuitura y nos 
forma di mira mundo. Alabes nan ta bin 
pa nan siha expresa nan mes y pa nan 
siha anda cu nan emocionnan y biba bon 
cu otro. 

Si nos compara esaki cu e teoria di 
Benjamin Bioom - un psicoiogo y 
investigador di ensehansa cu a desaroya 
un manera pa categorisa diferente nivei 
di sihamento “ nos ta mira io siguiente. 
Bioom a desaroya un taxonomia di 
sihamento cu ta cuminsa riba un nivei 
basico dl corda fo'i cabes, pero la sigui 
cu nivelnan mas y mas complica di 
sihamento cu ta: 

No djis siha fo'i cabes pero: compronde. 
No djis compronde pero: apiica den bo 
bida. 

No djis apiica, pero anaiisa kico ta bon y 
kico ta maio. 

No djis anaiisa, pero pensa mas ieu: 
pakico partinan ta bon y partinan ta maio. 
No djis keda te ey, pero uza e 
conocemento aki pa crea soiucionnan y 
formanan di pensa nobo. 


Transforma y innova continuamente y 
keda siha cosnan nobo pa bida largo. 
Idioma no ta un meta riba su mes, pero 
ta un herment. E ta un herment cu nos 
como hende ta uza pa nos traspasa 
mensahe y conocemento pa otro y mas 
herment nos tin, mas diferente idioma 
nos conoce, mas nos por por comunica 
cu diferente hende den mundo. Mas nos 
por cera conoci cu diferente forma di mira 
mundo y diferente tipo di conocemento 
cu e idiomanan ta carga. 

Awendia nos ensehansa ta mas y mas 
dirigi riba un mundo den cua conocemento 
ta na aicanse di tur hende. Sihamento no 
ta tuma iuga den kias so of cu e bukinan 
di scoi so. Awendia nos muchanan y nos 
maestronan por haci uzo di un arsenai 
grandisimo di medionan educativo cu 
ta na aicanse di nos tur, 24 ora pa dia. 
P'esey nos muchanan mester di un set 
di habiiidad diferente cu ta yuda nan pa 
participa den e mundo moderno aki. 

E set di habiiidadnan aki yama: 21 st 
century skiils. E 21 st Century skillsnan 
aki ta: 

Traha den team y siha di otro. 

Desaroya creatividad y imaginacion. 
Pensa critico. 

Soiuciona problema. 

Si compara e habiiidadnan aki cu e 
taxonomia di Bioom, ta facii pa mira un 
similaridad grandi. Pa yega na adkiri 
e habiiidadnan aki, cu ta fundamentai 
den e mundo di awendia, nos mester 
iogra yega na nivelnan mas halto di 
sihamento. Nos no por keda pega den un 
ensehansa den cua e alumnonan ta djis 
siha fo’i cabes sin tin nodo di compronde 
of apiica ioke nan a si ha. 

E Scol Arubano Multilingual (SAM) su 
meta ta pa logra esakl cu un curiculo 
nobo, vaknan nobo, un forma di duna 
les nobo y un modelo di idioma den cua 
ta uza tur idioma cu e alumno ta bin 
den contacto cu ne. E alumno ta sigui 
desaroya tur e idiomanan aki den scol 
pa aslna e alumno por logra anera su 
conocemento y yega na nlvelnan mas 
halto di sihamento. 

E prome resultadonan di e scol 
multilingual ta prometedor. Den un 
investigacion andando pa mldi dominlo di 
habilidadnan critico di siha a compara e 
dominio di e habilidadnan na Paplamento 
y na Hulandes y a compara alumnonan 
den e scolnan multilgual cu alumnonan 
den scolnan cu ta uza Hulandes como 
idioma di instruedon. Den e investigacion 
aki a mldi dominio di: 

E habilidad di por compronde un 
spllcacion oral 

E habilidad di por compronde un texto 
skirbi 

E habilidad di por hacl pregunta 
E habilidad di por splica cu propio palabra 
Asali afor cu e alumnonan den e scolnan 
multilingual y den e scolnan tradicional 
tur dos ta domina e habilidadnan critico 
di siha signlficantemente miho na 
Paplamento cu na Hulandes. 

Pues aunke cu e alumno den e scol 
tradicional no a haya les di Papiamento 
y no a haya e oportunidad di por sigui 
desaroya e idioma Papiamento na un 
manera sistematico na suscol, aslna mes 
e ta domina e habilidadnan critico di siha 


signlficantemente miho na Papiamento 
cu na Hulandes. E muehanan aki tin 
pues un potencial di sihamento riba un 
nlvel significantemente mas halto cu 
loke nos no por logra haci uzo di dje den 
un scol tradicional na Hulandes. 

Awo si nos compara e alumnonan den 
e scolnan tradicional cu e alumnonan 
den e scol multilingual pa loke ta trata 
nan habilidadnan critico di siha na 
Papiamento, nos ta mira cu e alumnonan 
den e scolnan multilingual ta domina e 
habilidadnan critico dl siha significante 
miho na Papiamento, compara cu e 
alumnonan den e scolnan tradicionaL 
Esey kiermen cu e alumnonan cu ta 
atende e scol multilingual ta experiencia 
un bentaha di haya les dl Papiamento 
y na Papiamento. Nan ta logra yega na 
nivelnan mas halto di sihamento. 

Pues contrario na loke hopi hende 
ta pensa, cu bo no tin nodo dl siha 
Papiamento na scol, pasobra na cas mes 
y pafo di scol mes bo por sih'e riba un 
nivel suficiente, e datonan ta mustra cu 
alumnonan ta beneficia dl sigul desaroya 
e Papiamento cu nan ta siha pafo di scoL 
Pasobra e Papiamento cu nan ta siha na 
scol ta yuda nan siha miho y ta yuda nan 
yega nivelnan mas halto di sihamento na 
scol. 

Di otro banda, si nos compara e 
alumnonan den e scolnan tradicional cu e 
alumnonan den e scolnan multilingual pa 
loke ta trata nan dominio di e habilidadnan 
critico di siha na Hulandes, a resulta cu 
no tin niun diferencia significante entre 


e alumnonan den e scolnan tradicional 
compara cu e scolnan multilingual. 

Esey kiermen cu si bo uza Hulandes 
como idioma di instruedon of si bo 
siha Hulandes como vak y traspasa 
bo conocemento di Papiamento pa 
Hulandes, den tur dos caso bo ta logra e 
mesun nivel dl dominio dl e habilidadnan 
critico dl siha na Hulandes. E alumnonan 
den e scolnan tradicional no tin niun 
beneficio adicional pues di a haya les na 
Hulandes, ya cu si nan siha Hulandes 
como un vak cu un bon didactica y si nan 
siha conecta loke nan sa na Papiamento 
cu nan conocemento di Hulandes, tambe 
nan ta logra e mesun nivel di dominio 
di e habilidadnan mas importante pa 
sihamento por tuma luga. 

Resumiendo nos por constata cu 
comunidad en general tin un rot hopi 
importante pa yuda crea e ensehansa 
nobo aki cu e alumnonan di Aruba 
merece. Un ensehansa den cua nan 
por demostra nan potencial y nan por 
experiencia exito. Un ensehansa den 
cua nan maestronan ta siha hunto cu nan 
y den cua e maestronan tambe ta aplica 
nan habilidadnan moderno, esta nan 
21 st century skiils. Un ensehansa pues 
den cua e alumnonan y e maestronan ta 
traha hunto na un futuro exitoso pa nan 
mes y pa nos comunidad en general. 

Pa mas Informacion por bishita e 
website dl DEA www.ea.aw y e pagina 
di facebook SAM pa por sigui e ultimo 
desaroyonan. 


2019 


ANA Dl FAMIA Y 
CUIDO Dl MUCHANAN. 


Prioridad pa 
Gobierno di Aruba 
ta pa hacl central 
e cuido y desaroya 
nos muehanan na 
scol! 










Di aran son 3 Juli 2019 


i 


KMw)NLINE 



!NISTER DaNGUI OdUBER 


MINISTER di Turlsmo, Salud y Deporta 



PROYECTO HOTELERO NA SAN NICOLAS MESTER 
GARANTISA PROTECCION Dl NATURALESA Y TRABOU 


Minister di Turisme, Dangui Oduber ta consciente cu nos 
mester desaroya un industria turistico sostenibel. E ta kere cu 
como pais, nos enfasis mester ta riba un maneho duradero y 
sostenibel, aslna el a declara na Bon Dia Aruba. 

Tocante e proyecto di hotel grandi cu lo bin den area di Sero 
Colorado, e mandatario no ta descarta cu e por resulta un 
impacto grandi pa nos isla. Durante e conferencia reciente di 
ATCA {Annual Tourism Conference Aruba) a haci enfasis riba 
un tuhsmo sostenibel, teniendo cuenta cu nos capacidad di 
carga. E mandatario a bisa cu e ta consciente di esaki. Oficina 
di Turisme (ATA) a conduci un estudio di capacidad di carga. 
E ta un forma pa proyecta den tur e ailanan venidero kico nos 
pais por absorbe na desaroyo. E conciusion tabata cu Aruba 
SU industria turistico mester bay den direccion di desaroyo 
estilo boutique hotel, cu excepcion di San Nicolas. 

E ta haya cu obviamente nos tur a prefera pa bIn cu boutique 
hotel na San Nicolas. Kier men bin cu un desaroyo den fase, 
pero un di e retonan grandi ta cu tur inversionista cu gobierno 
a acerca pa e tereno cu tin disponibel pa desaroyo pa bin cu 
boutique hotel tabatin obhecion. Nan obhecion tabata cu nan ta 
bay inverti den un boutique hotel chikito, pero no tin trafico, ni 
volumen di hende, y tampoco movecion. Nan ta mira cu esaki 
ta un risico hopi grandi. P'esey a opta pa bin cu un proyecto 
hotelero di 600 camber, asina el a compronde for di su colega 
di infrastructura. 

E ta bisa cu importante den e proyecto aki y cualkier otro 
proyecto, ta pa nos por garantisa cu nos por conserva nos 
naturalesa y medio ambiente. Pero tambe cu nos crea empleo 
pa nos hendenan local mes. Ya cu tin hende actualmente cu pa 
cualkier motibo nan ta sin trabou den e momento aki. Nan por 
bin na remarca pa tur e trabou cu tin. Nan ta e tipo di criticanan 
cu a wordo haci y esaki ta loke e analisis di capacidad di carga 
a trece dilanti. Kico nos pais por absorba y nan a exclui San 
Nicolas “Segun e mandatario - ya cu tur e tereno pa bin cu e 
hotel grandi aki, semper bou tur gobierno di cualkier signatura, 
nan tabata tereno destina pa desaroyo hotelero. 

E no ta nenga cu un proyecto asina su impacto ta grandi, ya cu 
nos tin cu conserva y cuida nos medio ambiente y naturalesa. 
Sinembargo, el a declara cu e proyecto aki lo ta localisa den 
un area cu den e ultimo tres decada semper tabata destina 

pa un desaroyo hotelero. E ta un tema cu a wordo trata pa 
ahanan, pa bin cu un prome hotel pa San Nicolas y e ta spera 
cu esaki ta e caso, y mirando tur e indicacion cu tin e por bira 
un realidad. Ya cu e proceso di screening realisa pa VDAa sali 
positivo y Banco Central di Aruba a duna un conseho positivo 
pa e inversion miyonario aki por tuma luga. 

Un proyecto asina tin un efecto complementario, mirando tur 
esfuerso y inversion cu ta wordo haci pa bin cu un oficina di 
tuhsmo na Baby Beach y tambe na Rodgers Beach, nan ta bay 
mehora tur infrastructura, segun Minister Dangui Oduber. 

Diabierna mainta minister Dangui Oduber tawata presente pa 
huramentacion di 121 graduado di sector Weizijn na colegio EPl 

TRAINING Dl AVIACION IMPORTANTE TENI 

NAARUBA 


Recientemente a tuma luga na Aruba un training pa inspectornan 
di Directie Luchtvaart Aruba cu ta quualifica pa e Plataforma 
di inspeclion di rampa Europeo (SAFA). E training aki a wordo 
duna door di instructornan di autoridad di aviacion di Hulanda y 
Francia. E training tambe a wordo atendi door di inspectornan 
di Martinique y Sint Maarten como parti di e programa di 
coperacion cu e paisnan aki. Como parti di e coperacion aki 
tambe a efectua diferente inspectionnan di rampa en conhunto 
na nos Aeropuerto. 

SAFA {Safety Assessment of Foreign Aircraft) ta un metodo 
standarisa pa had inspecdon di rampa riba avionnan di otro 
pais cu ta na un aeropuerto. Durante e inspecdon aki, tanto e 
avion como su documentonan ta wordo inspecciona rigidamente 
segun un metodo standarisa. E discrepandanan haya ta wordo 
registra den un 'database’ cu ta wordo comparti cu otro paisnan 
cu ta forma parti di e SAFA netwerk. Na cuminsamento e 
netwerk aki tabata consisti di tur paisnan di Comunidad Europeo, 
sinembargo awor e netwerk ta consisti di 48 pais. inciuyendo 
Canada y Australia. 

Aruba tin tres inspecteur cu a wordo cualifica pa SAFA y Aruba 
pronto lo uni su mes na e netwerk aki, como prome pais den 
Caribe. Esaki ta un proyecto di hopi aha cu pa fin di e aha aki 
lo wordo culmina. Bentahanan ta, entre otro, cu informacion ta 
wordo comparti entre tur e paisnan, na unda cada pais lo dispone 
di hopi mas informacion. Pa cu esaki e supervision aereo lo por 
tuma luga hopi mas efectivo y mas eficiente. Ta pa prome biaha 
cu un training den conhunto asina ta tuma luga den Caribe, loke 
ta encera cu ta spaar gasto pa tur e paisnan envolvi. 

E proyecto aki ta parti di e maneho di Directie Luchtvaart y 
Ministerio di Transporte, Comunicacion y Sector Primario pa 
expande y fortifica a capacidadnan di Directie Luchtvaart y 
mehora e ni vel di siguridad aereo den nos region, pa medio 
di coperacion y door di crea oportunidadnan di bentaha mutuo 
{'^vin-win”). 

Continuacion Pagina 16 

ARUBA MAKER EXPO 


Diadomingo awo, dia 7 di juli 2019 for di 
llor di mainta te cu 8or di anochi lo tin e 
evento 'Aruba Maker Expo' na Biblioteca 
Nacional na Playa. Esaki ta un evento 
gratis pa celebra fin di ana escolar 
2018-2019 y Mo-B - Mobile Tech Lab 
-SU participacion y exitonan den e aha 
escolar aki, y tambe celebra e cultura di 
innovacion y experimentacion na Aruba. 

Durante e aha escolar, Mo-B Lab, e 
bus di Innovacion di Gobierno di Aruba, 
cu apoyo di OCTA y Union Europeo, a 
bishita 16 scol, introdudendo nnas cu 
6000 studiante rond di Aruba na diferente 
tecnologia y alabes promovlendo 
innovacion. Pa clausura y celebra e aha 
escolar, y e exito grandi di e proyecto aki 
Mo-B lo ta presente na e 'Maker Expo', 
unda cu bishitantenan lo por explora e 
Lab aki. 

E 'Maker Expo' y Participantenan 
E *Maker Expo' ta conta cu participacion 
di mas cu 40 parlicipante, cu diferente 
exposicionnan, workshops, y varios otro 
actividad. E expo ta inciui participantenan 
di: EPB San Nicolas - aeroponics, Maria 
College - solar buggy, EP! - varios 
proyecto di ‘project techniek', Metabolic 
foundation - Citizen Science, Stichting 
Rancho - boto di miniatura, Aruba 
Drone Racing, ISA Maker Space & 
Makerpedia, DIvi Resort - Chocolate 
3D Printer, Frolijk 3D, Milo Croes - 3D 
printing, 04IA CNC furniture, Archeo - 
3D scans, Scubble Bubbles, Design di 
Flie, Hourof Code, Futura, BiLab, Atech, 
Mo-B Lab, Robotics Club, Tiny Libraries - 
Mondiero, Lego cu Gerlitza, Foraging cu 
Taki, Electric Vehicles di Andre Loonstra, 
Plastic Recycling cu Plastic Beach Party, 
Vel vet y Irvin Aguilar, y Jess Wolff. 

Lo tin diferente workshops pa entre otro: 
siha traha flie, 'Coding' cu Flour of Code, 
Introduccion na 'electro' cu Brenchie's 
Lab, con pa traha bo mesun producto cu 
zero Waste, y con pa colecciona cuminda 
for di mondi cu Taki. Banda di esaki lo tin 
actividad pa traha baki mata cu Plastic 
Beach Party, traha “tiny libraries” di 
palette cu Mondiero, baila cu Artificial 
Intelligence di Google, un 'Escape 
Room' den VR, diferente sesionnan cu 
Laser cutters y 3D printers. Sin lubida e 
caredanan di Robots di e Robotics Club 
y Drone racing! Pa locual ta snacksnan 
delicioso y saludabel, Taki Greens y Itza 
Pizza lo ta encarga pa brinda esaki. 


E 'Maker Expo’ lo ta un evento sigur cu 
hopi cos pa wak y haci, pa personanan 
di tur edad. Nos ta invita pueblo henter 
pa ta parti di e 'Maker Expo’ tumando 
luga na Biblioteca Nacional dia 7 di juli 


entre llor di mainta y 8or di anochi. 
Bin celebra cu nos hunto cu mas di 40 
'makers' y diferente proyectonan di arte, 
sciencia y technologia! 

GOBiEKNO DiARUBA 


Feliz Dia di 
Independencia 

Na nos Comunidad Di 

GobiernoDiAru 


Gabinete Wever-Croes 







































